Bill Harry

Bill Harry (født 17. september 1938 i Liverpool) er mest kjent som magasinprodusent som sto bak en rekke magasiner i Liverpool på sent 50- og tidlig 60-tall, inkludert Mersey Beat, et magasin som fokuserte på pop og rock i byen. 

Harry begynte allerede som 13-åring med å lage og gi ut science fiction-fanmagasinet «Biped» for Liverpool Science Fiction Society, deretter «Premier» på Liverpool's Junior School of Art, og så som 16-åring ga han ut «Jazz» på Liverpool College of Art. Han hjalp også til med gratisbladet «Pantosphinx» og magasinet «frank Comments», for musikkbutikken «Frank Hessey's».Bill Harry - Beatles Bible Harry var også aktiv innen filmklubben. Han ble venner med Stuart Sutcliffe og John Lennon. 

Etter å ha blitt kjent med Paul McCartney og George Harrison og også å ha sponset forsterkere som til The Beatles som de tok med til Hamburg og aldri returnerte, bestemte Harry seg for å skrive om musikken i Liverpool. Ifølge Harry var det snakk om minst 300 bandnavn. Med god hjelp av kjæresten Virginia Sowry, fikk han gitt ut de første numrene av Mersey Beat - der beat viser til et område en politiman patruljerer. 

Det første nummeret solgte i 5000 eksemplarer, og skapte ideen om at musikken ble assosiert med «beat» heller enn rock and roll.Bill Harry  - Merseybeat Nostalgia Etter hvert involverte Harry både Brian Epstein og John Lennon i skrivingen, Epstein med anmeldelser og Lennon med anekdoter og historier, blant annet om at The Beatles fikk navnet sitt ved at en mann kom ut av en brennende pai, som nå er del av Beatles-legenden. Da Harry skrev om den unge og lovende Pricilla White husket han ikke navnet, og kalte henne «Cilla Black». Hun likte navnet og brukte det som psevdonym. 

Senere har Harry jobbet som presseagent for The Kinks, The Hollies, Pink Floyd og til tider også David Bowie, Led Zeppelin, Suzi Quatro, The Beach Boys, Kim Wilde og Jethro Tull.The Founders' Story (side 2-3) - Mersey Beat

 Referanser 

 Eksterne lenker 


Kategori:Personer fra Liverpool
Kategori:The Beatles